|  |  |  |  |  |
| --- | --- | --- | --- | --- |
| Tantárgy neve: Egyéni szakmai gyakorlat I. | | | | |
| Tantárgy kódja: NFP\_CG313G2 | | | | |
| **Kredit:**  2 | **Félév:**  II. | **Heti**  **óraszám:**  4 | **Óratípus:**  Előadás   Szeminárium   Gyakorlat X | **Értékelés:**  Kollokvium   Gyakorlati jegy X |
| **A tantárgy oktatásának célja:**  A csecsemő és kisgyermeknevelő-gondozó hivatásra való felkészítés. Képet adni a hallgatóknak azoknak az intézményeknek a munkájáról, ahol szakemberként elhelyezkedhet. Élményeket és ismereteket nyújtani az egyes intézmények eltérő és hasonló vonásairól, a gyermekekkel való bánásmódról, a felnőtt és a gyermek kapcsolatáról, az egyes ellátási formák szakmai alapelveiről. Felessze azokat a jártasságokat, készségeket, képességeket, amelyek alkalmassá teszik a hallgatót a 0-3 éves korú gyermekek gondozására, nevelésére.  Az alapgondozási feladatok ellátásának megismertetése. A gyermek szükségletei szerinti gondozási és nevelési teendők gyakoroltatása. Figyelemmel kísérni a gyermek testi, lelki és szociális fejlődését  **Helyszín**: Alapellátás:-Gyermekorvosi rendelő, Bölcsőde, Óvoda, Újszülött Osztály, Koraszülött Osztály, Csecsemő- és Gyermek Osztály  **Az intézményi gyakorlat szintjei**  I szint: Tájékozódás, az ellátó intézmények megismerése, tevékenységükről, működési rendjéről történő megfigyelés, adatgyűjtés. Az adatok gyűjtése, a személyi és tárgyi feltételekre vonatkozóan, a gyermekekre és a gyermekcsoportokra vonatkozóan.  II. szint: A tevékenységek megismerésének szakasza. A bölcsőde napirendjéhez igazodva adatokat gyűjt, megfigyeléseket végez a gyermekekre vonatkozó önkiszolgálási és nevelési feladatokról. Megfigyeléseket végez a gyermekek fejlődési szintjére vonatkozóan, dokumentációt készít a gyermekcsoport testi fejlődésére vonatkozó különbségek megállapítására. Az *óvoda és az óvodai munka megismerése*, a beszoktatás, az óvodapedagógus tevékenységének megismerése, az oktatás és nevelés folyamatában és a játéktevékenységben. Megfigyelés végzése a kiscsoportos óvodás testi fejlettségére, mozgáskoordinációjára, szociabilitására, beszédfejlődésére és önkiszolgálására vonatkozóan.  **Hallgatói feladatok a gyakorlat során:**  Adatgyűjtés és megfigyelés a bölcsödében, gyermekotthonban, óvodában és az alapellátásban.  Az intézményvezetők tájékoztatója és a gondozónőkkel folytatott beszélgetések alapján készített jegyzőkönyvek rögzítése a hospitálási naplóban.  A demonstrációs gyakorlat I. keretében elsajátított gyermekellátási tevékenységek megfigyelése, kipróbálása.Felismerni és kielégíteni a fejlődő gyermekek szükségleteit**.** Támogatni a gyermekek életkori fejlődését, önállósulási törekvéseit**.** Összehasonlítani a bölcsődei és az óvoda ellátás, fejlesztés lényegét | | | | |
| **Kötelező olvasmányok:**  .: Falk Judit: Az egészséges csecsemő és kisgyermek fejlődése és gondozása.  Kálló Éva: Néhány gondolat a családi napközi nevelési légköréről, BOMI, 1996.  Dr Balogh László: Gyermekápolástan I.-II. kötet, Egészségügyi szakképzés tankönyve. Medicina Könyvkiadó, Budapest, 1997  Dr. Szél Éva: A csecsemő és a gyermek fejlődése, táplálása, ápolása, Egészségügyi szakképzés tankönyve? Medicina kiadó, Budapest, 1997 | | | | |
| Tantárgyfelelős: Aranyné Bíró Erika  Oktatók: Aranyné Bíró Erika | | | | |